**Príloha č. 4**

**ZMLUVA O VYKONANÍ DERATIZAČNÝCH A DEZINSEKČNÝCH SLUŽIEB**

**č. VO2402/2022**

uzavretá v zmysle § 269 ods. 2 zákona č.513/1991 Zb. Obchodný zákonník v znení neskorších predpisov (ďalej len ako „Obchodný zákonník“)

# Zmluvné strany

## 1.1 Objednávateľ: Fakultná nemocnica s poliklinikou Nové Zámky

Slovenská ulica 11 A, 940 34 Nové Zámky právna forma: príspevková organizácia

zastúpený MUDr. Karol Hajnovič, riaditeľ

|  |  |
| --- | --- |
| IČO: | 17 336 112 |
| DIČ: | 2021068324 |
| IČ DPH: | SK2021068324 |
| bankové spojenie: | Štátna pokladnica |
| IBAN: | SK88 8180 0000 0070 0054 0295 |
| Zapísaný v: | register organizácií vedený Štatistickým úradom SR a živnostenský register |

Okresného úradu Nové Zámky pod č. 404-9729

Kontaktná osoba pre styk komunikácie: Ing. Adriana Rozsnyóová,

vedúca Odboru administratívno-prevádzkových činností,

e-mail: [adriana.rozsnyoova@nspnz.sk](mailto:adriana.rozsnyoova@nspnz.sk), tel. č.: 035/691 2166

(ďalej len „**objednávateľ**“)

|  |  |
| --- | --- |
| **1.2 Poskytovateľ:** | ................................................... *(vyplní uchádzač*) |
|  |  |
| právna forma: | *.................................................. (vyplní uchádzač)* |
| zapísaný v: | *.................................................. (vyplní uchádzač)* |
| zastúpený: | *.................................................. (vyplní uchádzač)* |
| IČO: | .................................................. *(vyplní uchádzač)* |
| IČ DPH: | *.................................................. (vyplní uchádzač)* |
| bankové spojenie: | *................................................... (vyplní uchádzač)* |

IBAN: *................................................... (vyplní uchádzač)*

(ďalej len „**poskytovateľ**“)

(ďalej objednávateľ a poskytovateľ spolu len ako „**zmluvné strany**“)

# II. Predmet zmluvy

2.1 Zmluvné strany uzatvárajú Zmluvu o poskytovaní deratizačných a dezinsekčných služieb (ďalej len ako „**zmluva**“) ako výsledok verejného obstarávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „zákon o verejnom obstarávaní“) na predmet zákazky: **„Deratizácia a dezinsekcia v zdravotníckom zariadení“** na obdobie 48 mesiacov.

2.2 Predmetom tejto zmluvy je záväzok poskytovateľa poskytovať služby regulácie živočíšnych škodcov - komplexné služby plánovanej pravidelnej deratizácie a dezinsekcie, ako aj neplánovanej nepravidelnej deratizácie a dezinsekcie a s nimi súvisiacich činností poskytovateľom pre objednávateľa, v objektoch a na verejných priestranstvách uvedených v prílohe č. 1 tejto zmluvy, vrátane dopravy na miesto plnenia tejto zmluvy v zmysle článku III. ods. 3.7 tejto zmluvy a záväzok objednávateľa zaplatiť poskytovateľovi za riadne a včas poskytnuté služby deratizácie a dezinsekcie cenu podľa čl. IV. a prílohy č.1 tejto zmluvy:

**a) Pravidelná plánovaná deratizácia** (vrátane ohniskovej deratizácie)je komplex opatrení zameraných na ničenie zdraviu nebezpečných a hospodársky škodlivých hlodavcov za účelom ochrany ľudského zdravia a zabráneniu ekonomickým škodám, ktoré škodlivé hlodavce spôsobujú.

Poskytovateľ sa zaväzuje zabezpečiť pre objednávateľa komplexné služby deratizácie v objektoch a na priestranstvách uvedených v prílohe č. 1 tejto zmluvy, a to **deratizácia objektov**, **deratizácia verejných priestranstiev** (t. j. plochy v okolí smetníkov, kuchyne a plochy bezprostredne prislúchajúce k objektom – okolie vstupov do objektov, vonkajší obvodový plášť objektov, nory hlodavcov), **deratizácia kanalizačných poklopov**, to v termínoch a v lehotách podľa čl. III. ods. 3.1 a ods. 3.3 tejto zmluvy.

**b) Pravidelná plánovaná dezinsekcia** (vrátane ohniskovej dezinsekcie) je súbor chemických a biologických opatrení za účelom ničenia škodlivého, epidemiologického, hospodársky závažného a obťažujúceho hmyzu ako je šváb, rus, blcha, ploštica, mravec, mucha, komár, motýle a ďalšie článkonožce.

Poskytovateľ sa zaväzuje zabezpečiť pre objednávateľa komplexné služby dezinsekcie v objektoch a na priestranstvách uvedených v prílohe č. 1 tejto zmluvy, a to dezinsekciu objektov a dezinsekciu stromov a porastov, v termínoch a v lehotách podľa čl. III. ods. 3.1 a ods. 3.3 tejto zmluvy. Poskytovateľ sa zaväzuje vykonávať dezinsekciu podľa výskytu príslušného patogénu a na základe jeho správnej diagnostiky.

**c)** Poskytovateľ sa zaväzuje pre objednávateľa zabezpečiť komplexné služby **nepravidelnej neplánovanej deratizácie a dezinsekcie,** a to v prípade potreby objednávateľa podľa čl. III. ods. 3.4 tejto zmluvy, alebo v prípade potreby urgentného asanačného hygienického zásahu, a to v termínoch a lehotách podľa čl. III. ods. 3.5 tejto zmluvy.

2.3 Predmet zmluvy sa poskytovateľ zaväzuje vykonávať v súlade s normami zabezpečenia kvality, s normami environmentálneho riadenia, v súlade s normami zabezpečenia bezpečnosti pri práci a v súlade so zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov a súvisiacou legislatívou odborne spôsobilými osobami v objektoch a v priestoroch v správe objednávateľa (podľa prílohy č. 1).

2.4 Predmetom zmluvy je vykonanie deratizačných a dezinsekčných služieb poskytovateľom   
v budovách a vonkajších priestoroch v správe objednávateľa, ktorý je poskytovateľom zdravotnej starostlivosti. Pri deratizácii sa poskytovateľ zaväzuje postupovať v zmysle **metodického pokynu 28/2006 Ministerstva zdravotníctva Slovenskej republiky** na vykonanie ochrannej deratizácie č. HH/892/06/SE a v zmysle jednotnej európskej normy STN 16636 Manažérstvo služieb na hubenie škodcov, **zákona č. 355/2007** Z. z. o ochrane, podpore a rozvoji verejného zdravia a o zmene a doplnení niektorých zákonov, **zákona č. 67/2010** o podmienkach uvedenia chemických látok a chemických zmesí na trh a o zmene a doplnení niektorých zákonov (chemický zákon) a ďalšími súvisiacimi predpismi.

1. **Termín a miesto plnenia**

3.1 Poskytovateľ sa zaväzuje pre objednávateľa poskytovať **komplexné služby pravidelnej plánovanej deratizácie** v zmysle ods. 2.2 písm. a) článku II. a **komplexné služby pravidelnej plánovanej dezinsekcie** v zmysle ods. 2.2 písm. b) článku II., minimálne **dvakrát ročne** v mieste plnenia v zmysle ods. 3.7 tejto zmluvy, a to počas celej doby platnosti a účinnosti tejto zmluvy, **v termínoch vopred dohodnutých s objednávateľom**, na základe predchádzajúcej výzvy objednávateľa, v závislosti od potrieb a požiadaviek objednávateľa. Poskytovateľ sa zaväzuje poskytovať služby komplexnej pravidelnej dezinsekcie stromov a porastov v mieste plnenia dvakrát ročne na základe výskytu potenciálneho patogénu. Presný termín plnenia si poskytovateľ dohodne vopred s objednávateľom.

3.2 Objednávateľ zašle výzvu na poskytnutie služieb pravidelnej a nepravidelnej deratizácie a dezinsekcie na nasledovný e-mail: *............................. (vyplní uchádzač)*. Požiadavku na poskytnutie služieb deratizácie a dezinsekcie môže avizovať objednávateľovi aj poskytovateľ, v prípade, ak na základe svojej odbornej spôsobilosti vyhodnotí ich potrebu z dôvodu výskytu potenciálneho patogénu. Požiadavku v zmysle predchádzajúcej vety adresuje poskytovateľ objednávateľovi na nasledovnú e-mailovú adresu: [adriana.rozsnyoova@nspnz.sk](mailto:adriana.rozsnyoova@nspnz.sk). Poskytovateľ obratom potvrdí výzvu objednávateľa e-mailom.

3.3 Poskytovateľ je povinný nastúpiť na výkon poskytovania služieb komplexnej pravidelnej deratizácie a dezinsekcie najneskôr do termínu uvedeného vo výzve objednávateľa a zrealizovať služby deratizácie a dezinsekcie **v lehote** **do 5 kalendárnych dní od začatia ich poskytovania.**

3.4 Poskytovateľ sa zaväzuje poskytovať služby **nepravidelnej deratizácie a dezinsekcie** v zmysle ods. 2.2 písm. c) článku II., v termíne a lehotách dohodnutých s objednávateľom, na základe predchádzajúcej výzvy objednávateľa.

3.5 V prípade potreby **urgentného asanačného hygienického zásahu** v zmysle ods. 2.2 písm. c) článku II., je poskytovateľ povinný nastúpiť na poskytovanie deratizačných a dezinsekčných služieb bezodkladne po predchádzajúcej výzve objednávateľa a je povinný vykonať urgentný asanačný hygienický zásah **do 12 hodín od výzvy objednávateľa.**

3.6 Poskytovateľ je povinný upozorniť objednávateľa na potrebu vykonania následnej, opätovnej deratizácie a dezinsekcie v dostatočnom časovom predstihu na zabránenie vzniku možnej škody podľa potrieb objednávateľa a výsledkov kontroly. Poskytovateľ je povinný vykonávať monitoring pravidelne.

3.7 Miestom plnenia sú objekty a priestranstvá objednávateľa nachádzajúce sa na adrese: **Fakultná nemocnica s poliklinikou Nové Zámky, Slovenská ulica 11 A, 940 34 Nové Zámky,** a ktoré sú uvedené v prílohe č. 1 tejto zmluvy. V rámci objektov uvedených v prílohe č. 1 sa rozumejú aj ich vonkajšie obvodové plášte. Ako verejné priestranstvá sa rozumejú plochy v okolí smetníkov, kuchyne a plochy bezprostredne prislúchajúce k objektom – okolie vstupov do objektov, vonkajší obvodový plášť objektov, nory hlodavcov).

1. **Cena predmetu zmluvy a platobné podmienky**

4.1 Cena za vykonávanie predmetu zmluvy je výsledkom verejného obstarávania a je uvedená v prílohe č. 1, ktorá je neoddeliteľnou súčasťou tejto zmluvy. Jednotkové ceny za mernú jednotku sú uvedené v tejto prílohe č. 1 a sú platné počas doby platnosti a účinnosti zmluvy.

4.2 Jednotkové ceny za mernú jednotku v zmysle prílohy č. 1 sú pre zmluvné strany záväzné aj v prípade poskytovania nepravidelnej deratizácie, alebo aj v prípade poskytovania urgentných asanačných hygienických zásahov.

4.3 Právo fakturovať za vykonanie jednotlivých služieb vzniká poskytovateľovi po odovzdaní a prevzatí poskytnutej služby objednávateľom a po spísaní zápisnice, v ktorej objednávateľ potvrdí správnosť údajov, najneskôr však do piateho (5) pracovného dňa v kalendárnom mesiaci, nasledujúcom po mesiaci, v ktorom došlo k poskytnutiu služby podľa tejto zmluvy.

Poskytovateľ v súčinnosti s objednávateľom vyhotoví zápisnicu podľa článku 2 ods. 2 metodického pokynu MZ SR č. HH/892/06/SE z 20. januára 2006. Táto **zápisnica** obsahuje:

1. názov objednávateľa, adresa, pečiatka, podpis zodpovednej osoby,
2. meno a adresu poskytovateľa deratizácie, meno a podpis zodpovedného pracovníka,
3. typy a popisy ošetrených objektov, druh ničených hlodavcov, veľkosť ošetrenej plochy v m2, stupeň zamorenia (nie je zjavné, slabé, silné, veľmi silné a podobne), druh a spotreba použitého prípravku,
4. termín začatia a ukončenia deratizácie (deň, mesiac, rok),
5. významné závady v deratizovanom objekte súvisiace s výskytom hlodavcov a opatrenia k ich odstráneniu doporučené firmou vykonávajúcou deratizáciu.
   1. Predmet zmluvy sa bude financovať formou bezhotovostného platobného styku na základe faktúry vystavenej poskytovateľom a doručenej objednávateľovi. Splatnosť faktúry je **60 dní** odo dňa jej doručenia objednávateľovi. Faktúra musí obsahovať všetky náležitosti v zmysle § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. Ak faktúra nebude po stránke vecnej alebo formálnej správne vyhotovená, objednávateľ ju vráti poskytovateľovi na opravu, zmenu alebo doplnenie a nová lehota splatnosti začne plynúť dňom doručenia prepracovanej faktúry objednávateľovi. Objednávateľ neposkytuje preddavky ani zálohy.

4.5 V cene sú zahrnuté všetky náklady poskytovateľa spojené s poskytovaním, resp. so zabezpečením poskytovania služieb podľa tejto zmluvy (náklady na dopravu do miesta plnenia a všetky náklady súvisiace s poskytovaním služieb podľa tejto zmluvy, materiál, práca, likvidácia uhynutých hlodavcov a nespotrebovaných nástrah). Poskytovateľ sa zaväzuje, že počas platnosti a účinnosti tejto zmluvy nebude účtovať iné ako dohodnuté ceny uvedené v prílohe č. 1 zmluvy.

4.6 Zmluva sa uzatvára na maximálny finančný limit zákazky s nízkou hodnotou v zmysle § 117 zákona o verejnom obstarávaní.

**V. Doba trvania zmluvy**

5.1 Táto zmluva sa uzatvára na **48 mesiacov od nadobudnutia jej účinnosti,** resp. do doby naplnenia maximálneho finančného limitu zákazky s nízkou hodnotu podľa § 117 zákona o verejnom obstarávaní, v závislosti od toho, ktorá z uvedených skutočností nastane skôr.

5.2 Platnosť tejto zmluvy končí aj dňom straty oprávnenia na poskytovanie dohodnutých služieb poskytovateľom.

5.3 Okrem prípadov uvedených v bode 5.1 a 5.2 tohto článku zmluvy, je možné ukončiť zmluvu aj:

a) písomnou dohodou zmluvných strán,

b) písomnou výpoveďou, a to aj bez udania dôvodu, s  trojmesačnou výpovednou lehotou, pričom výpovedná lehota začne plynúť prvým dňom mesiaca nasledujúceho po mesiaci, v ktorom bola výpoveď druhej zmluvnej strane doručená, alebo

c) písomným odstúpením od zmluvy pre prípad porušenia povinností niektorou zmluvnou stranou, podpísané oprávnenými zástupcami zmluvnej strany, pričom účinky odstúpenia nastávajú dňom jeho doručenia druhej zmluvnej strane.

5.5 Za podstatné porušenie zmluvných povinností na strane poskytovateľa sa považuje:

a) nedodržanie termínu plnenia v zmysle čl. IV., ods. 3.3, 3.4 a 3.5 tejto zmluvy;

b) poskytovanie služieb v rozpore s touto zmluvou, resp. príslušnými právnymi predpismi vzťahujúcimi sa na riadne poskytnutie služieb;

c) podanie návrhu voči poskytovateľovi na vyhlásenie konkurzu alebo návrhu na povolenie reštrukturalizácie poskytovateľa alebo vyhlásenie konkurzu na majetok poskytovateľa alebo povolenie reštrukturalizácie poskytovateľa a/alebo vstúpenie poskytovateľa do likvidácie;

d) porušenie povinností poskytovateľa podľa čl. VII., ods. 7.7 tejto zmluvy.

5.6 Odstúpením od zmluvy nie sú dotknuté nároky na náhradu škody vzniknuté porušením tejto zmluvy.

**VI. Zodpovednosť za škodu, zodpovednosť za vady, sankcie**

6.1 Poskytovateľ zodpovedá objednávateľovi za kvalitu poskytnutých služieb a za to, že služby budú poskytnuté riadne (t. j. výsledkom bude úspešné zlikvidovanie daného škodca) a včas. Služby deratizácie a dezinsekcie sú poskytnuté riadne, keď je daný škodca úspešne zlikvidovaný. V opačnom prípade majú poskytnuté služby vady. Vady poskytnutých služieb je objednávateľ povinný oznámiť poskytovateľovi bezodkladne po ich zistení, najneskôr však do konca záručnej doby. Pod oznámením vady poskytovateľovi sa rozumie zaslanie reklamácie e-mailom na adresu: *............. (vyplní uchádzač),* alebo telefonicky na tel. č. *............. (vyplní uchádzač)* a následne e-mailom. Počas doby odo dňa nahlásenia vady objednávateľom poskytovateľovi až po odstránenie vady záručná doba neplynie.

6.2 Poskytovateľ poskytuje objednávateľovi záruku na poskytnuté služby v lehote *............. (vyplní uchádzač)* kalendárnych mesiacov, pričom záručná doba začína plynúť od podpisu zápisnice v zmysle čl. IV., ods. 4.3 tejto zmluvy.

6.3 Objednávateľ je oprávnený v prípade vadného plnenia požadovať:

a) bezplatné odstránenie vád služby,

b) primeranú zľava z ceny,

c) odstúpenie od zmluvy.

6.4 Poskytovateľ je povinný začať s odstraňovaním vád do troch (3) kalendárnych dní od uplatnenia reklamácie objednávateľom a vady odstrániť v čo najkratšom čase, resp. v termíne dohodnutom s objednávateľom.

6.5 Poskytovateľ zodpovedá za škody vzniknuté pri poskytovaní služieb podľa tejto zmluvy na majetku objednávateľa, ak bola táto škoda spôsobená preukázaným zavinením alebo nedbanlivosťou poskytovateľa, resp. jeho zamestnanca, porušením povinností vyplývajúcich z tejto zmluvy. Poskytovateľ je povinný najmä v plnom rozsahu uhradiť prípadne uloženú pokutu alebo sankciu zo strany kompetentných orgánom, ktoré boli uložené objednávateľovi v dôsledku porušenia povinnosti poskytovateľa vyplývajúcich z tejto zmluvy alebo všeobecne záväzných právnych predpisov.

6.6 Poskytovateľ zodpovedá aj za prípadné škody tretím osobám, ktoré vznikli pri poskytovaní služieb podľa tejto zmluvy. Poskytovateľ preberá plnú zodpovednosť za pracovné úrazy vlastných zamestnancov na pracoviskách objednávateľa a za plnenie zákonných povinností vo vzťahu k týmto zamestnancom.

* 1. V prípade, ak dôjde k vzniku škody v dôsledku pôsobenia vyššej moci alebo konania tretej osoby, ktorá nie je zamestnancom alebo zmluvným partnerom poskytovateľa, a ak boli dodržané všetky povinnosti poskytovateľa podľa tejto zmluvy a všeobecne záväzných právnych predpisov, nebude to považované za porušenie zmluvy a zmluvné strany nebudú považovať náhradu škody.
  2. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán a ktoré nemôžu zmluvné strany ani predvídať ani nijakým spôsobom priamo ovplyvniť, ako napr. vojna, mobilizácia, povstanie, živelné pohromy, požiare, embargo, karantény, atď. Dovolať sa nemožnosti plnenia v dôsledku vyššej moci môže len zmluvná strana, ktorá skutočnosť napĺňajúca znaky vyššej moci druhej zmluvnej stane písomne oznámila bezodkladne potom, čo tieto skutočnosti zistila. Oslobodenie od zodpovednosti za nesplnenie zmluvných povinností trvá po dobu pôsobenia vyššej moci, najviac však dva kalendárne mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej zmluvnej strane.
  3. Pri plnení zmluvy je poskytovateľ povinný pre prípad porušenia predpisov BOZP, OPP a OŽP (ochrana životného prostredia) za každý zistený priestupok uhradiť objednávateľovi zmluvnú pokutu 100,- eur . Právo objednávateľa na náhradu škody týmto nie je dotknuté.

6.10 V prípade nedodržania dohodnutého termínu poskytnutia služby poskytovateľom, je objednávateľ oprávnený účtovať poskytovateľovi zmluvnú pokutu vo výške 50 eur (slovom: päťdesiat eur) za každý deň omeškania s poskytnutím služby v dohodnutom termíne v zmysle čl. III.

6.11 Ak je poskytovateľ v omeškaní s vybavením oprávnenej reklamácie, je objednávateľ oprávnený účtovať poskytovateľovi zmluvnú pokutu vo výške 50 eur (slovom: päťdesiat eur) za každý deň omeškania s vybavením oprávnenej reklamácie.

6.12 V prípade, že sa objednávateľ dostane do omeškania so splnením záväzku zaplatiť cenu za poskytnuté služby v súlade s čl. IV. ods. 4.4 má poskytovateľ právo požadovať od objednávateľa úroky z omeškania v zákonom stanovenej výške z neuhradenej splatnej čiastky ceny za poskytnuté služby za každý aj začatý deň omeškania.

6.13 Zaplatením zmluvnej pokuty alebo úroku z omeškania nie je dotknutý nárok zmluvných strán na náhradu škody, pričom zmluvná pokuta sa nezapočítava na náhradu vzniknutej škody.

6.14 Nárok na zmluvné sankcie nevzniká vtedy, ak sa preukáže:

a) omeškanie je spôsobené účinkom vyššej moci alebo

b) omeškanie na strane jednej zmluvy je spôsobené druhou zmluvnou stranou.

**VII. Osobitné dojednania**

7.1 Poskytovateľ sa zaväzuje, že pri výkone predmetu zmluvy bude dodržiavať všetky platné a účinné právne predpisy pre túto činnosť. Poskytovateľ sa zaväzuje poskytovať služby podľa tejto zmluvy na svoje náklady a nebezpečenstvo, s odbornou starostlivosťou, podľa tejto zmluvy. Poskytovateľ sa zaväzuje zabezpečiť osobné ochranné pracované prostriedky vo vlastnej réžii, objednávateľ nepreberá zodpovednosť za úraz a za vzniknutú chorobu z povolania (odporúčané očkovanie HAV, HBV). Poskytovateľ zodpovedá za prípravu a vykonávanie opatrení na zaistenie bezpečnosti a ochrany zdravia pri práci a ochrany pred požiarmi súvisiacich s poskytovanými službami podľa tejto zmluvy.

7.2 Deratizáciu sa poskytovateľ zaväzuje vykonávať prostredníctvom odborne spôsobilých osôb   
v súlade so zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov, zákonom č. 67/2010 o podmienkach uvedenia chemických látok a chemických zmesí na trh a o zmene a doplnení niektorých zákonov (chemický zákon) a ďalšími súvisiacimi predpismi. Všetky asanačné hygienické zásahy musia byť vykonávané odborne spôsobilými osobami.

7.3 Poskytovateľ sa zaväzuje, že predmet zmluvy vykoná v súlade s metodickým pokynom MZ SR č. HH/892/06/SE z 20. januára 2006 na vykonávanie ochrannej deratizácie, so zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, v súlade s vyhláškou MZ SR č. 585/2008 Z. z., ktorou sa ustanovujú podrobnosti o prevencii a kontrole prenosných ochorení v znení neskorších predpisov, v súlade s vyhláškou MZ SR č. 553/2007 Z. z., ktorou sa ustanovujú podrobnosti o požiadavkách na prevádzku zdravotníckych zariadení z hľadiska ochrany zdravia v znení vyhlášky MZ SR č. 192/2015 Z. z. a v zmysle „STN EN 16636 Manažérstvo služieb na hubenie škodcov. Požiadavky a kompetentnosť.“ Ďalej sa poskytovateľ zaväzuje používať len tie biocídne prípravky, ktoré boli schválené Centrom pre chemické látky a prípravky a Ministerstvom hospodárstva SR.

7.4 Poskytovateľ je povinný zaplatiť objednávateľovi peňažnú sumu vo výške pokuty právoplatne uloženej v súvislosti so službami poskytnutými poskytovateľom podľa tejto zmluvy objednávateľovi za porušenie zákazu prijať prácu alebo službu podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon o nelegálnej práci“) alebo podľa predpisu, ktorý prípadne zákon o nelegálnej práci nahradí, a to v lehote určenej objednávateľom vo výzve. Právo na náhradu škody objednávateľa týmto nie je dotknuté.

7.5 Poskytovateľ sa ďalej zaväzuje:

1. zrealizovať monitorovanie (pasce na článkonožce) pred aplikáciou dezinsekčného prípravku; pred začatím deratizácie a dezinsekcie uskutoční poskytovateľ prehliadku objektov a verejných priestranstiev uvedených v prílohe č. 1 tejto zmluvy, kedy zistí druh hlodavcov, súčasný stav zamorenia a stanoví deratizačný a dezinsekčný prípravok, ktorý bude použitý, pričom tento výsledok prehliadky zaznamená v protokole; poskytovateľ je povinný správne diagnostikovať patogén na základe prvotných záchytov.
2. používať na deratizáciu a dezinsekciu len prípravky, ktoré schválilo Centrum pre chemické látky a prípravky, a ktoré musia byť ekologické, vodeodolné, pričom je zakázané používať biologickú deratizáciu; požívať biocídne prípravky podľa Vyhlášky č. 553/2007 Z. z., a ktoré sú registrované v Centre pre chemické látky a prípravky v súlade s prílohou č. 5 tejto Vyhlášky č. 553/2007 Z. z. .
3. zabezpečiť prípravky na deratizáciu tak, aby nedošlo ku zbytočnej kontaminácii prostredia, aby boli chránené pred rušivými klimatickými vplyvmi, a aby nedochádzalo k uhynutiu necieľových skupín zvierat;
4. deratizačné nástrahy vkladať do uzavretých umelohmotných deratizačných staničiek. V priestoroch, kde sa manipuluje s potravinami, sa použijú netoxické návnady a v ostatných priestoroch sa použijú výlučne nástrahy schválené na slovenskom trhu, ktoré sú v zozname Centra pre chemické látky a prípravky; manipulovať s pascami na báze rôznych technológií, pričom manipulácia bude vykonávaná výlučne len zamestnancami poskytovateľa;
5. dokumentovať a kontrolovať kladenie nástrah, pričom kontroly nástrah sa budú uskutočňovať v termínoch dohodnutých s objednávateľom za prítomnosti zodpovedného zamestnanca objednávateľa a poskytovateľ sa zaväzuje vyhľadať a kontrolovať všetky miesta, kde bola nástraha položená. Poskytovateľ sa zaväzuje v prípade potreby počas kontroly zabezpečiť zber uhynutých hlodavcov a vykonať ich bezpečnú likvidáciu, ako aj odstránenie nespotrebovaných nástrah;
6. zabezpečiť likvidáciu odpadu vznikajúceho z vykonávania služieb, ktoré sú predmetom zmluvy, v súlade s platnou legislatívou SR;
7. predložiť k protokolu/zápisnici kartu bezpečnostných údajov pre každú použitú nebezpečnú chemickú látku;
8. vykonávať predmet zmluvy podľa potrieb objednávateľa a výsledku monitoringu;
9. chrániť majetok objednávateľa pred poškodením, stratou alebo zničením.

* 1. Poskytovateľ môže poskytovať služby objednávateľovi prostredníctvom subdodávateľa, iba   
     po predchádzajúcom písomnom súhlase objednávateľa. Poskytovateľ je povinný v žiadosti   
     o udelenie súhlasu s poskytovaním služieb prostredníctvom subdodávateľa uviesť údaje   
     o navrhovanom subdodávateľovi a údaje o osobe oprávnenej konať za navrhovaného subdodávateľa v rozsahu meno a priezvisko, adresa pobytu, dátum narodenia. V prípade, ak poskytovateľ zabezpečuje čo i len časť plnenia predmetu zmluvy prostredníctvom svojich subdodávateľov, zodpovedá za riadne plnenie predmetu zmluvy tak, akoby ho zabezpečil v celom rozsahu sám.
  2. Porušenie tohto článku zmluvy poskytovateľom sa považuje za podstatné porušenie zmluvných povinností.
  3. Objednávateľ je povinný pre priebeh a výkon deratizačných a dezinsekčných služieb poskytnúť poskytovateľovi potrebnú a nevyhnutnú súčinnosť na základe požiadania poskytovateľa v záujme naplnenia predmetu zmluvy.

# VIII. Záverečné ustanovenia

8.1  Postúpenie pohľadávok poskytovateľa podľa § 524 a nasl. zákona č. 40/1964 Zb. Občiansky zákonník v znení neskorších predpisov (ďalej len ,,Občiansky zákonník“) bez predchádzajúceho súhlasu objednávateľa je zakázané. Právny úkon, ktorým budú postúpené pohľadávky poskytovateľa v rozpore s dohodou objednávateľa podľa predchádzajúcej vety bude podľa § 39 Občianskeho zákonníka neplatné.

8.2 Akceptácia ručiteľského vyhlásenia podľa § 303 a nasl. zákona č. 513/1991 Zb. Obchodného zákonníka v znení neskorších predpisov (ďalej len ,,Obchodný zákonník“) zo strany poskytovateľa je bez predchádzajúceho súhlasu objednávateľa zakázaná. Právny úkon, ktorým poskytovateľ akceptuje ručiteľské vyhlásenie tretej osoby, na základe ktorého sa tretia osoba stane objednávateľovým veriteľom v rozpore s dohodou objednávateľa a poskytovateľa podľa predchádzajúcej vety bude podľa § 39 Zákona č.40/1964 Zb. Občiansky zákonník v znení neskorších predpisov neplatné.

8.3 Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto zmluvou bez predchádzajúceho písomného súhlasu objednávateľa.

8.4 V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto zmluve a poskytovateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa poskytovateľ poskytnúť objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.

8.5 Ktorákoľvek písomnosť súvisiaca s touto zmluvou sa doručuje na adresu sídla druhej zmluvnej strany uvedenú v čl. I tejto zmluvy. Ak zmluvná strana písomne oznámi druhej zmluvnej strane novú korešpondenčnú adresu odlišnú od adresy uvedenej v záhlaví tejto zmluvy, doručuje druhá zmluvná strana po doručení takéhoto písomného oznámenia na takto oznámenú novú korešpondenčnú adresu.

8.6 Ktorákoľvek písomnosť súvisiaca s touto zmluvou sa považuje za doručenú:

* dňom jej doručenia adresátovi,
* dňom odmietnutia jej prevzatia adresátom alebo
* dňom vrátenia zásielky doručujúcim podnikom odosielateľovi z dôvodu jej nedoručenia na strane adresáta, a to i vtedy, ak sa adresát o uložení písomnosti u doručujúceho podniku nedozvedel.

8.7 Poskytovateľ berie na vedomie, že pohľadávka na zaplatenie peňažnej sumy podľa článku VI bodu 4 tejto zmluvy je podľa zákona č. 374/2004 Z. z. o pohľadávkach štátu a o zmene a doplnení niektorých zákonov v znení neskorších predpisov (ďalej len „**zákon**“) pohľadávkou štátu v správe odberateľa. V prípade, že sa poskytovateľ omešká s úhradou ceny, bude poskytovateľ podľa zákona povinný:

* uplatniť právo na zaplatenie pohľadávky štátu na súde, podať návrh na nútené vymáhanie pohľadávky štátu;
* zverejniť v centrálnom registri pohľadávok štátu vedenom Ministerstvom financií SR a zverejňovanom na jeho webovom sídle (www.pohladavkystatu.sk) názov, sídlo a identifikačné číslo poskytovateľa, sumu istiny, dátum splatnosti a právny dôvod vzniku pohľadávky štátu a
* spolu s pohľadávkou štátu vyúčtovať a uplatniť aj jej príslušenstvo (úroky z omeškania, paušálnu náhradu nákladov spojených s uplatnením pohľadávky, náhradu nákladov spojených s uplatnením pohľadávky na súde, resp. v exekučnom konaní).

* 1. Túto zmluvu možno meniť a dopĺňať iba v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov, a to výlučne formou písomných, poradovým číslom očíslovaných dodatkov podpísaných obomi zmluvnými stranami, ktoré nadobudnú činnosť po ich zverejnení v Centrálnom registri zmlúv, ktorý je informačným systémom verejnej správy vedeným Úradom vlády SR v elektronickej podobe (ďalej len „CRZ“) .

* 1. Táto zmluva je vyhotovená v 3 rovnopisoch, z ktorých objednávateľ obdrží 2 vyhotovenia a poskytovateľ obdrží jedno vyhotovenie. Zmluva nadobúda účinnosť dňom nasledujúcim po dni jej zverejnení v CRZ.

* 1. Právne vzťahy touto zmluvou neupravené sa riadia príslušnými ustanoveniami Obchodného zákonníka a ostatných súvisiacich právnych predpisov platných na území Slovenskej republiky. Rozhodným právom pre všetky právne vzťahy súvisiace s touto zmluvou je právo platné v Slovenskej republike. Práva a povinnosti, ktoré vznikli na základe tejto zmluvy, alebo v súvislosti s touto zmluvou sa riadia zákonom č. 513/1991 Zb. Obchodný zákonník, v aktuálnom znení platnom v SR a ostatnými s predmetom zmluvy súvisiacimi právnymi normami platnými na území Slovenskej republiky.

* 1. Obidve zmluvné strany vyhlasujú, že si túto zmluvu pred jej podpisom prečítali a že bola uzatvorená po vzájomnom podrobnom oboznámení sa s jej obsahom ako určitý, vážny a zrozumiteľný prejav slobodnej vôle zmluvných strán bez akéhokoľvek nátlaku a nie za nevýhodných podmienok pre ktorúkoľvek zo zmluvných strán. Na dôkaz potvrdenia tejto skutočnosti pripájajú poverení zástupcovia oboch zmluvných strán svoje vlastnoručné podpisy.

**Prílohy:**  
Príloha č. 1: Návrh na plnenie kritérií

V Nových Zámkoch ……......………….. V …….....................………*(vyplní uchádzač)*

V mene objednávateľa: V mene poskytovateľa:

................................................... .............................................

MUDr. Karol Hajnovič *(vyplní uchádzač)*

riaditeľ